Phil Bull
philbull@gmail.com
Shaun McCance
shaunm@gnome.org
Michael Hill
mdhillca@gmail.com
A számítógép hangerejének beállítása, és az alkalmazások hangerejének szabályozása.
Bojtos Péter
ptr at ulx dot hu 2015
Griechisch Erika
griechisch.erika at gmail dot com 2011
Kelemen Gábor
kelemeng at gnome dot hu 2011, 2012, 2013, 2014, 2015, 2016, 2017, 2018, 2019
Kucsebár Dávid
kucsdavid at gmail dot com 2011
Lakatos 'Whisperity' Richárd
whisperity at gmail dot com 2011
Lukács Bence
lukacs.bence1 at gmail dot com 2011
Meskó Balázs
mesko dot balazs at fsf dot hu 2021, 2022
Nagy Zoltán
dzodzie at gmail dot com 2011
Úr Balázs
ur dot balazs at fsf dot hu 2016, 2019, 2021, 2022, 2023, 2024

# Hangerő módosítása

A hangerő módosításához nyissa meg a rendszer menüt a felső sáv jobb oldalán, és mozgassa a hangerőcsúszkát balra vagy jobbra. A csúszkát balra húzva ki is kapcsolhatja a hangot.

Ha rámutat a felső sávon lévő hangerő ikonra vagy a rendszer menüben lévő csúszkára, akkor a hangerő az egérgörgő vagy az érintőtábla görgetésével szabályozható.

Egyes billentyűzeteken vannak a hangerő szabályozására szolgáló billentyűk. Ezek általában stilizált hangszórókat ábrázolnak, amelyekből „hullámok” jönnek ki, és gyakran a funkcióbillentyűk közelében vannak. Laptopokon általában a funkcióbillentyűkön találhatók. Tartsa lenyomva az Fn billentyűt a használatukhoz.

Ha külső hangszórókat használ, akkor azok hangerőszabályzói segítségével is módosíthatja a hangerőt. Egyes fülhallgatók szintén rendelkeznek hangerőszabályzóval.

# Egyes alkalmazások hangerejének módosítása

Egy alkalmazás hangerejét úgy is módosíthatja, hogy az a többi alkalmazásra ne legyen hatással. Ez például akkor lehet hasznos, ha egyszerre hallgat zenét és böngészi a webet. A webböngésző hangját érdemes lehet kikapcsolni, így a weboldalak hangjai nem zavarják a zenét.

Egyes alkalmazásokban a főablak is tartalmaz hangerőszabályzókat. Ha ilyen alkalmazást használ, akkor használja azt a hangerő módosítására. Ellenkező esetben:

Nyissa meg a Tevékenységek áttekintést, és kezdje el begépelni a Hang szót.

Kattintson a Hang elemre a panel megnyitásához.

A Hangok szakaszban kattintson a Hangerőszintek elemre.

Használja az egyes alkalmazások hangerőcsúszkáit a hangerő beállításához. Kattintson a csúszka mellett lévő hangszóró gombra az alkalmazás némításához vagy visszahangosításához.

Csak a hangot lejátszó alkalmazások vannak felsorolva. Ha egy alkalmazás lejátszik ugyan hangot, de nincs felsorolva az ablakban, akkor nem támogatja a hangerőszabályzás ezen módját. Ebben az esetben nem fogja tudni megváltoztatni a hangerejét.